ΚΑΝΟΝΙΣΜΟΣ (ΕΟΚ) αριθ. 2321/91 ΤΗΣ ΕΠΙΤΡΟΠΗΣ της 31ης Ιουλίου 1991 περί λεπτομερών κανόνων σχετικά με την ανάληψη επείγουσας δράσης για την προμήθεια βουτύρου και αποβουτυρωμένου γάλακτος σε σκόνη στη Βουλγαρία και περί τροποποιήσεως του κανονισμού (ΕΟΚ) αριθ. 569/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 597/91 του Συμβουλίου της 5ης Μαρτίου 1991 σχετικά με την ανάληψη επείγουσας δράσης για την προμήθεια γεωργικών προϊόντων και ιατρικών ειδών προοριζόμενων για τους πληθυσμούς της Ρουμανίας και της Βουλγαρίας (1), και ιδίως το άρθρο 5,

τον κανονισμό (ΕΟΚ) αριθ. 1676/85 του Συμβουλίου της 11ης Ιανουαρίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (3), και ιδίως το άρθρο 2 παράγραφος 4,

Εκτιμώντας:

ότι ο κανονισμός (ΕΟΚ) αριθ. 597/91 προβλέπει την ανάληψη επείγουσας δράσης για τη δωρεάν προμήθεια γεωργικών προϊόντων στη Βουλγαρία και τη Ρουμανία- ότι η Κοινότητα αναλαμβάνει τα έξοδα της προμήθειας των προϊόντων αυτών- ότι, προς υλοποίηση της επείγουσας δράσης, πρέπει να καθοριστούν οι λεπτομέρειες εφαρμογής για τον τομέα του γάλακτος και των γαλακτοκομικών προϊόντων-

ότι, για την πραγματοποίηση αυτών των προμηθειών, πρέπει να χορηγηθούν τα διαθέσιμα προϊόντα ύστερα από τη λήψη μέτρων παρέμβασης- ότι, λαμβανομένου υπόψη του όγκου και του χώρου όπου βρίσκονται τα αποθέματα της παρέμβασης, πρέπει να συγκεντρωθούν συνολικά 2 000 τόνοι βουτύρου και 4 200 τόνοι αποβουτυρωμένου γάλακτος σε σκόνη που είναι αποθηκευμένοι στη Γαλλία και τη Γερμανία- ότι, προκειμένου να διασφαλίζονται όροι θεμιτού ανταγωνισμού, πρέπει να δοθεί η δυνατότητα στους υποβάλλοντες προσφορές να αναλαμβάνουν τα προϊόντα από το γαλλικό ή από το γερμανικό οργανισμό παρέμβασης και συνεπώς να υποβάλουν τις προσφορές τους σε οποιονδήποτε από τους οργανισμούς αυτούς-

ότι, κατ' εφαρμογή του κανονισμού (ΕΟΚ) αριθ. 597/91, οι προμήθειες ανατίθενται βάσει διαγωνισμού- ότι η διαδικασία αυτή πρέπει να επιτρέπει τον προσδιορισμό για τα προϊόντα που διατίθενται από τους εν λόγω οργανισμούς παρέμβασης των εξόδων μεταφοράς στους προβλεπόμενους τόπους προορισμού- ότι, κατ' εφαρμογή του ίδιου κανονισμού, τα χορηγούμενα προϊόντα δεν απολαύουν των επιστροφών κατά την εξαγωγή και δεν υπόκεινται στο καθεστώς των νομισματικών εξισωτικών ποσών-

ότι, για τη διασφάλιση της καλής εκτέλεσης των προμηθειών, πρέπει να καθοριστούν οι όροι σύστασης των εγγυήσεων καθώς και οι αναγκαίες λεπτομέρειες για την εφαρμογή, αφενός, του κανονισμού (ΕΟΚ) αριθ. 2220/85 της Επιτροπής της 22ας Ιουλίου 1985 για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΟΚ) αριθ. 3745/89 (5), και, αφετέρου, του κανονισμού (ΕΟΚ) αριθ. 569/88 της Επιτροπής της 16ης Φεβρουαρίου 1988 για τον καθορισμό των κοινών λεπτομερειών ελέγχου της χρησιμοποίησης ή/και του προορισμού προϊόντων που προέρχονται από την παρέμβαση (6), όπως τροποποιήθηκε τελευταία από τον κανονισμό (ΕΟΚ) αριθ. 2320/91 (7)-

ότι για τον καθορισμό των εξόδων προμήθειας καθώς και της σύστασης των εγγυήσεων, καθώς και για την υιοθέτηση μιας σωστής και εναρμονισμένης με την οικονομική πραγματικότητα στάσης, πρέπει να προβλεφθεί η χρησιμοποίηση των αντιπροσωπευτικών συντελεστών της αγοράς που αναφέρονται στο άρθρο 3α του κανονισμού (ΕΟΚ) αριθ. 3152/85 της Επιτροπής της 11ης Νοεμβρίου 1985 σχετικά με τις λεπτομέρειες εφαρμογής του κανονισμού (ΕΟΚ) αριθ. 1676/85 του Συμβουλίου για την αξία της λογιστικής μονάδας και των συντελεστών μετατροπής που πρέπει να εφαρμόζονται στο πλαίσιο της κοινής γεωργικής πολιτικής (8), όπως τροποποιήθηκε τελευταία από τον κανονισμό (ΕΟΚ) αριθ. 3237/90 (9)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο προσδιορισμός των εξόδων για τις ακόλουθες προμήθειες πραγματοποιείται σύμφωνα με τους όρους που καθορίζονται στον κανονισμό (ΕΟΚ) αριθ. 597/91 καθώς και στον παρόντα κανονισμό και η προμήθεια ανατίθεται βάσει διαγωνισμού ως εξής:

1. Προμήθεια στη Βουλγαρία 2 000 τόνων βουτύρου περιεκτικότητας σε λιπαρές ουσίες ίσης ή ανώτερης του 82 % που κατέχουν οι οργανισμοί παρέμβασης οι οποίοι αναφέρονται στο παράρτημα Ι.

Η προμήθεια περιλαμβάνει τις παραδόσεις με φορτηγό-ψυγείο "ελεύθερο στον τόπο προορισμού" στις διευθύνσεις που αναφέρονται στο παράρτημα IV.

2. Προμήθεια στη Βουλγαρία 4 200 τόνων αποβουτυρωμένου γάλακτος σε σκόνη που κατέχουν οι οργανισμοί παρέμβασης οι οποίοι αναφέρονται στο παράρτημα Ι.

Η προμήθεια περιλαμβάνει την παράδοση του προϊόντος, ως έχει, που διατίθεται από τους προαναφερθέντες οργανισμούς στις διευθύνσεις που αναφέρονται στο παράρτημα V.

Άρθρο 2

1. Κάθε ενδιαφερόμενος υποβάλλει, το αργότερο έως τις 6 Αυγούστου 1991, στις 12.00 την προσφορά του στο γερμανικό ή το γαλλικό οργανισμό παρέμβασης, των οποίων οι διευθύνσεις εμφαίνονται στο παράρτημα ΙΙ.

2. Η προσφορά αναφέρει το όνομα και τη διεύθυνση του υποβάλλοντος την προσφορά και είναι έγκυρη μόνον εάν:

α) μνημονεύει σαφώς μία από τις τρεις προμήθειες που προβλέπονται στο άρθρο 1-

β) αφορά το σύνολο της προβλεπόμενης ποσότητας για την εν λόγω προμήθεια που αναφέρεται στο άρθρο 1-

γ) περιλαμβάνει ένα ποσό ανά τόνο, εκφρασμένο σε Ecu, για την πραγματοποίηση του συνόλου της προμήθειας-

δ) συνοδεύεται από την απόδειξη ότι ο υποβάλλων την προσφορά συνέστησε εγγύηση για τη συμμετοχή στο διαγωνισμό ύψους 20 Ecu ανά τόνο υπέρ του οργανισμού παρέμβασης-

ε) συνοδεύεται από τη γραπτή δέσμευση του υποβάλλοντος την προσφορά ότι η προμήθεια πρόκειται να πραγματοποιηθεί σύμφωνα με τους ορισθέντες όρους, στους τόπους προορισμού που αναφέρονται στο άρθρο 1, πριν από την 1η Οκτωβρίου 1991.

Άρθρο 3

1. Ο γαλλικός και ο γερμανικός οργανισμός παρέμβασης ανακοινώνουν στην Επιτροπή τις προσφορές που παρέλαβαν το αργότερο 24 ώρες μετά την παρέλευση της προθεσμίας που προβλέπεται για την υποβολή των προσφορών.

2. Βάσει των προσφορών που έχουν παραληφθεί, η Επιτροπή:

- καθορίζει το ανώτατο ποσό για τα έξοδα της προμήθειας,

ή

- δεν δίνει συνέχεια στις προσφορές. Στην περίπτωση αυτή, μπορεί να αποφασιστεί η διεξαγωγή νέου διαγωνισμού.

Όταν καθοριστεί ένα ανώτατο ποσό των εξόδων προμήθειας, η προμήθεια ανατίθεται στον υποβάλλοντα προσφορά με τη χαμηλότερη τιμή.

3. Σε προθεσμία 48 ωρών από την κοινοποίηση στο κράτος μέλος της απόφασης που αναφέρεται στην παράγραφο 2, ο οργανισμός παρέμβασης ενημερώνει με γραπτή τηλεπικοινωνία όλους τους υποβάλλοντες προσφορές για το αποτέλεσμα της συμμετοχής τους στο διαγωνισμό και κοινοποιεί στον ανάδοχο την ανάθεση της προμήθειας.

Άρθρο 4

1. Η εγγύηση για τη συμμετοχή στο διαγωνισμό που προβλέπεται στο άρθρο 2 παράγραφος 2 στοιχείο δ) αποδεσμεύεται αμέσως μόλις απορριφθεί η προσφορά ή όταν δεν δίνεται συνέχεια στις υποβληθείσες προσφορές.

2. Οι πρωτογενείς απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85 είναι:

α) όσον αφορά τους υποβάλλοντες προσφορά: η διατήρηση της προσφοράς μέχρι τη λήψη της απόφασης που προβλέπεται στο άρθρο 3 παράγραφος 2-

β) όσον αφορά τον υποβάλλοντα προσφορά που ανακηρύσσεται ανάδοχος:

- η σύσταση της εγγύησης για την προμήθεια που προβλέπεται στο άρθρο 5 παράγραφος 1,

- η ανάληψη, από τον οργανισμό παρέμβασης, των προϊόντων τα οποία κατέχει, για την πραγματοποίηση της προμήθειας.

Άρθρο 5

1. Πριν από την παράδοση του βουτύρου ή του αποβουτυρωμένου γάλακτος σε σκόνη, ο ανάδοχος συνιστά υπέρ του οργανισμού παρέμβασης που κατέχει το προϊόν, για κάθε παραδιδόμενη ποσότητα, εγγύηση προμήθειας ύψους 3 400 Ecu ανά τόνο βουτύρου και 1 900 Ecu ανά τόνο αποβουτυρωμένου γάλακτος σε σκόνη.

Ο ανάδοχος αναλαμβάνει τα προϊόντα, σύμφωνα με τις διατάξεις που εφαρμόζονται για την απόσυρση των αποθεμάτων της παρέμβασης.

2. Ο οργανισμός παρέμβασης λαμβάνει όλα τα αναγκαία μέτρα για τον έλεγχο της ποιότητας των προϊόντων που διατίθενται για την προμήθεια.

3. Η πρωτογενής απαίτηση κατά την έννοια του άρθρου 20 του κανονισμού (ΕΟΚ) αριθ. 2220/85 είναι η πραγματοποίηση του συνόλου της προμήθειας σύμφωνα με τους ταχθέντες όρους.

4. Η εγγύηση για την προμήθεια αποδεσμεύεται και καταβάλλεται το ποσό της προσφοράς μόλις ο ανάδοχος αποδείξει ότι η προμήθεια πραγματοποιήθηκε σύμφωνα με τους ταχθέντες όρους. Η απόδειξη αυτή παρέχεται το αργότερο στις 10 Οκτωβρίου 1991 με την προσκόμιση του παραστατικού μεταφοράς και του πιστοποιητικού ανάληψης που συντάσσεται σύμφωνα με το υπόδειγμα του παραρτήματος ΙΙΙ και χορηγείται από έναν αντιπρόσωπο του διεθνούς οργανισμού βοήθειας (Agence de l'assistance internationale).

Άρθρο 6

Οι ισοτιμίες που πρέπει να χρησιμοποιηθούν για τις προσφορές καθώς και για τις εγγυήσεις συμμετοχής στο διαγωνισμό και για την προμήθεια είναι οι αντιπροσωπευτικοί συντελεστές της αγοράς που αναφέρονται στο άρθρο 3α του κανονισμού (ΕΟΚ) αριθ. 3152/85 και που ισχύουν την ημέρα λήξης της προθεσμίας που έχει καθοριστεί για την υποβολή των προσφορών.

Άρθρο 7

Η διατακτική απόσυρσης που αναφέρεται στο άρθρο 3 του κανονισμού (ΕΟΚ) αριθ. 569/88 και στη δήλωση εξαγωγής περιέχεται η ακόλουθη συμπληρωματική μνεία:

"Επείγουσα δράση υπέρ της Βουλγαρίας. Δεν εφαρμόζονται οι επιστροφές κατά την εξαγωγή και τα νομισματικά εξισωτικά ποσά, κανονισμός (ΕΟΚ) αριθ. 597/91 του Συμβουλίου."

Άρθρο 8

Ο κανονισμός (ΕΟΚ) αριθ. 569/88 τροποποιείται ως εξής:

1. Στο τμήμα Ι "Προϊόντα προοριζόμενα να εξαχθούν ως έχουν" του παραρτήματος, προστίθεται το ακόλουθο σημείο 98 και η σχετική υποσημείωση:

"98. Κανονισμός (ΕΟΚ) αριθ. 2321/91 της Επιτροπής της 31ης Ιουλίου 1991 περί λεπτομερών κανόνων σχετικά με την ανάληψη επείγουσας δράσης για την προμήθεια βουτύρου και αποβουτυρωμένου γάλακτος σε σκόνη στη Βουλγαρία και τη Ρουμανία και περί τροποποιήσεως του κανονισμού (ΕΟΚ) αριθ. 569/88(98).

(98) ΕΕ αριθ. L 213 της 1. 8. 1991, σ. 58."

Άρθρο 9

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 67 της 14. 3. 1991, σ. 17. (2) ΕΕ αριθ. L 164 της 24. 6. 1985, σ. 1. (3) ΕΕ αριθ. L 201 της 31. 7. 1990, σ. 9. (4) ΕΕ αριθ. L 205 της 3. 8. 1985, σ. 5. (5) ΕΕ αριθ. L 364 της 14. 12. 1989, σ. 54. (6) ΕΕ αριθ. L 55 της 1. 3. 1988, σ. 1. (7) Βλέπε σελίδα 53 της παρούσας Επίσημης Εφημερίδας. (8) ΕΕ αριθ. L 310 της 21. 11. 1985, σ. 1. (9) ΕΕ αριθ. L 310 της 9. 11. 1990, σ. 18.

ΠΑΡΑΡΤΗΜΑ Ι

Κατάλογος των παρτίδων βουτύρου και αποβουτυρωμένου γάλακτος σε σκόνη που είναι αποθηκευμένες στους ακόλουθους αποθηκευτικούς χώρους

Προϊόν Ποσότητα (τόνοι) Διεύθυνση Γερμανία BALM Βούτυρο 300 Frigoscandia GmbH

Kuehlhaus Gelsenkirchen

Emscherstrasse 4

D-4460 Gelsenkirchen Buer

Tel.: (02 09) 70 00 60

FAX: (02 09) 7 00 06 57 500 St. Touiser Kuehl- u. Lagerhaus GmbH

Vorster Str. 140 - 142

D-4154 Toenisvorst 1

Tel.: (0 21 51) 79 07 36

FAX: (0 21 51) 79 50 20 200 Kuehlhaus Kalthoff

Niederlassung der

Transit Kuehlhausgenossenschaft

Uferstrasse 73 - 101

D-4650 Gelsenkirchen

Postfach 11 09

Tel.: (02 09) 4 09 05 30

FAX: (02 09) 4 09 05 - 32 Αποκορυφωμένο

γάλα σε σκόνη 600 DENCO

Gesellschaft fuer

Lagereibetriebe GmbH

Nordenhamerstr. 177

D-2870 Delmenhorst

Tel.: 04221/52017

FS: 249537 denco d

FAX: 04221/53684 500 Emder Lagerhaus GmbH

Nesserlanderstr. 150

D-2970 Emden

Tel.: 04921/8002-0

FAX: 04921/8002-25 500 Johann Hartema

Kranverleih GmbH

An der Kleinbahn 51

D-2950 Leer-Logabirum

Tel.: 0491/73013

FAX: 0491/73473 500 Dora Boettcher

Im Niedernfeld 6 - 10

D-3052 Bad Nenndorf

Tel.: 05723/1597

FAX: 05723/75921 eder Γαλλία ONILAIT Βούτυρο 1 000 Entrepots frigorifiques Centre Bretagne

F-29246 Poullalouen Αποκορυφωμένο

γάλα σε σκόνη 2 100 Transports Gelin

ZAC de la Ganodiere

F-35305 Fougeres Cedex

ΠΑΡΑΡΤΗΜΑ ΙΙ

Διεύθυνση των οργανισμών παρέμβασης

- Bundesanstalt fuer landwirtschaftliche Marktordnung (BALM)

Adickesallee 40

D-6000 Frankfurt am Main

(τηλ.: 49 691 56 40- τέλεξ: 411 727 και 411 156- τέλεφαξ: 1564651- τηλεαντίγραφο: 699 07 32)

- Office national interprofessionnel du lait (ONILAIT)

2, rue Saint-Charles

F-75740 Paris Cedex 15

(τηλ.: 33 1 40 58 70 00- τέλεξ: 200745- τέλεφαξ: 33 1 40 59 04 58)

ΠΑΡΑΡΤΗΜΑ ΙΙΙ

ΠΙΣΤΟΠΟΙΗΤΙΚΟ ΑΝΑΛΗΨΗΣ

Ο υπογεγραμμένος:

(όνομα, επώνυμο, εταιρική επωνυμία)

ενεργώντας στο όνομα τ για λογαριασμό της κυβέρνησης

βεβαιώνω ότι πραγματοποιήθηκε ανάληψη των εμπορευμάτων, τα οποία απαριθμούνται κατωτέρω και τα οποία παραδόθηκαν κατ' εφαρμογή του κανονισμού (ΕΟΚ) αριθ. 2321/91 της Επιτροπής:

- Τόπος και ημερομηνία της ανάληψης:

- Είδος του προϊόντος:

- Ποσότητα σε τόνους, βάρος της ποσότητας της οποίας πραγματοποιήθηκε ανάληψη (μεικτό):

- Συσκευασία:

Παρατηρήσεις

Υπογραφή:

Ημερομηνία:

ΠΑΡΑΡΤΗΜΑ IV

Κατάλογος των διευθύνσεων στις οποίες πρέπει να παραδοθεί το βούτυρο

Διεύθυνση Ποσότητα (σε τόνους) 1. Sofia Foodstuffs stock of "Bulgarplod" Momina Cheshma Str. n. 16 1000 Sofia 600 2. Plovdiv Foodstuffs stock of NPK "Kuklensko Shosse" Plovdiv 400 3. Bourgas - Freezer stock of "Bulgarplod" - Bourgas 200 4. Varna - Freezer stock of "Bulgarplod" - Varna 200 5. Veliko Tarnovo - Freezer stock of "Bulgarplod" - in the town of Gorna Oriahovitsa / 10 km. away from Veliko Tarnovo 200 6. Michailovgrad - Freezer stock of "Targovia na Edro" - Michailovgrad 100 7. Haskovo Freezer stock of "Riba i Ribni Produkti" - Haskovo 100 8. Rousse - Freezer stock of "Bulgarplod" - Pousse 100 9. Stata Zagora - Freezer stock of "Bulgarplod" - Stara Zagora 100

ΠΑΡΑΡΤΗΜΑ V

Κατάλογος των διευθύνσεων στις οποίες πρέπει να παραδοθεί το αποκορυφωμένο γάλα σε σκόνη

Διεύθυνση Ποσότητα

(σε τόνους) 1. Sofia - Stock of "Bulgarplod" Momina Cheshma str. nr. 16 1 200 2. Plovdiv - Stock of "Targovia na Edro" Bresovsko Shosse - Plovdiv 800 3. Bourgas - Stock of "Furajna Promishlenost Zarneni Hrani" - Bourgas 400 4. Varna - Stock of "Tovarni Avtolini" 400 5. Veliko Tarnovo - Stock of "Bulgarplod" in Gorna Oriahovitsa / 10 km. away from Veliko Tarnovo 400 6. Michailovgrad - Stock of "Targovia na Edro" Michailovgrad 200 7. Haskovo - Stock of "Targovia na Edro" in Haskovo 200 8. Rousse - Stock of "Furajna Promishlenost Zarneni Hrani" hall nr. 1 in Rousse 200 9. Pleven - Stock of "Targovia na Edro" in Pleven 200 10. Shoumen - Stock of "Targovia na Edro" in the Town of Shoumen 200